Diari Oficial de la Generalitat Valenciana


Sumari del DOGV 5917, del 19-12-2008 (2008/14296)

Informació pública de l'alternativa tècnica per a la gestió indirecta del Programa d'Actuació Integrada en Desenvolupament de la UER-01 de Sòl Urbà del Pla General d'Ordenació Urbana de Bejís (Castelló).
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5917

Data del DOGV
:   19-12-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/14247


Data del document
:   24-11-2008

Organisme emissor
:   Agrupació d'Interés Urbanístic Ue-01 de Bejís

Tipus de document
:   Informació Pública

Descriptors 

:   * Bejís
    * pla d'urbanisme
    * empresa privada

Informació pública de l'alternativa tècnica per a la gestió indirecta del Programa d'Actuació Integrada en Desenvolupament de la UER-01 de Sòl Urbà del Pla General d'Ordenació Urbana de Bejís (Castelló). [2008/14511]  
El Ple de l'Ajuntament de Bejís, en sessió celebrada el 3 de juliol de 2008, va acordar convocar el concurs públic per a la programació de la unitat d'execució UER-01 de sòl urbà residencial del Pla General d'Ordenació Urbana, aprovar les bases particulars que el regularan, així com la publicació del concurs públic per a l'aprovació i adjudicació de la gestió indirecta del Programa d'Actuació Integrada de la UER-01 del Pla General d'Ordenació Urbana d'aquesta població.  
L'anunci de l'acord va ser remés per a publicar-lo en el Diario Oficial de la Unión Europea el dia 4 de setembre de 2008 i va ser publicat en el Diari Oficial de la Comunitat Valenciana núm. 5853 de data 19 de setembre de 2008.  
L'Agrupació d'Interés Urbanístic UE-01, interessada a participar en l'esmentat concurs, en compliment de l'article 134.1 de la Llei 16/2005, de 30 de desembre, de la Generalitat, Urbanística Valenciana, sotmet a informació pública els documents de l'alternativa tècnica de la seua proposició, indicats en l'article 126.a) i f) de l'esmentada llei així com en les bases particulars i que a continuació es detallen: memòria de programa, projecte d'urbanització i inventari preliminar de construccions, plantacions i instal·lacions la demolició, destrucció o eradicació de les quals exigisca la urbanització.  
La informació pública dels documents s'efectua per mitjà de la protocol·lització en la notaria de Maria José Perelló Agustina, sítia a la plaça Major, núm. 13, 1r, 12703 Viver (telèfon 700 307 814) per mitjà d'acta degudament autoritzada. Una còpia de tot això estarà igualment en l'Ajuntament de Bejís.  
En compliment dels articles 134 de la Llei 16/2005, de 30 de desembre, i 293 del Reglament d'Ordenació i Gestió Territorial de la Comunitat Valenciana, en el termini d'un mes a comptar des de la inserció del present edicte en el Diari Oficial de la Comunitat Valenciana, qualsevol persona podrà consultar la documentació exposada, de dilluns a divendres, tant en l'Ajuntament (en horari d'obertura al públic) com en la notaria (en horari de matins de 09.00 a 14.00 hores), i es podran formular al·legacions en relació amb aquesta, que es podran presentar tant en l'Ajuntament com en la pròpia notaria.  
Es preveu un termini per a l'aprovació del programa de dos mesos a comptar des de l'obertura de proposicions juridicoeconòmiques, si bé aquest termini no l'establixen les bases particulars reguladores del concurs, sinó que l'establix la normativa urbanística vigent. Així mateix, als efectes del silenci administratiu ens remetem a l'article 316 i article 319.2 del Reglament d'Ordenació i Gestió territorial i Urbanística.  
Sense perjudici de l'anterior i als efectes del compliment de la pública concurrència a què es referix l'article 168.1a) de la Llei Urbanística Valenciana, en el mateix termini, les companyies subministradores privades de serveis, la previsió dels quals es conté en el projecte d'urbanització exposat al públic, podran formular, sobre les seues necessitats infraestructures, propostes de conveni en què s'indiquen les condicions de posada a disposició de les instal·lacions i canalitzacions, de garantia de qualitat i de contraprestació, tot això d'acord amb les disposicions vigents.  
Castelló de la Plana, 24 de novembre de 2008.- El president: Luis Marco Pérez.